laion/Wikipedia-Exotic huggingface dataset:
სან-ანტონიო-დე-პალე

სან-ანტონიო-დე-პალე (ესპ. San Antonio de Palé) — ქალაქი ეკვატორულ გვინეაში, ანობონის პროვინციის ადმინისტრაციული ცენტრი, რომელიც მდებარეობს კუნძულზე ატლანტის ოკეანის გვინეის ყურეში. აფრიკაში ესპანეთის კოლონიური იმპერიის ყოფილი კუნძული. ქალაქში ფუნქციონირებს აეროპორტი, საზღვაო პორტი, სამედიცინო დახმარების ცენტრი, სკოლა, შუქურა, რადიოსადგური და კათოლიკური მისია. ქალაქი მდებარეობს კუნძულის ჩრდილოეთ ნაწილში, ატლანტის ოკეანის სანაპიროზე ვაკე და მშრალ ადგილას. დაარსებულია პორტუგალიელი მოგზაურების მიერ. 1778 წელს ანობონის კუნძულთან ერთად გადავიდა ესპანეთის კონტროლ ქვეშ. 1801 წელს ინგლისელებმა აქ ააშენეს მცირე ფორტი, 1827 წელს ესპანეთმა იგი იჯარით დაუთმო ინგლისს, როგორც ბაზა მონათა ვაჭრობის წინააღმდეგ. სან-ანტონიო-დე-პალე ასევე იყო ანგოლიდან გამოქცეული მონების ევანგელიზაციის ცენტრი. კაპუცინების და კარმელიტების მისიონერებმა 1580 წელს პირველად გაიხადეს ქალაქი საკუთარ ბაზად. ქალაქის მოსახლეობა შეადგენს 3492 ადამიანს (2012 წელი). გავრცელებულია ანობონური (პორტუგალიურ-კრეოლური ენა) და ესპანური ენა. Ein Foto von San Antonio de Palé დაარქივებული 2018-02-27 საიტზე Wayback Machine.
სერჟიკ, წადი!

სერჟიკ, წადი! (სომხ. Սերժի՛կ, հեռացի՛ր) — სომხეთის ოპოზიციის ძირითადი პოლიტიკური ლოზუნგი. ფართოდ გავრცელდა 2009 წლიდან, ამ პერიოდისათვის სომხეთის პრეზიდენტი სერჟ სარქისიანი ხელისუფლებაში უკვე ერთი წლის მოსული იყო. ლოზუნგი თავდაპირველად გაისმა სომხეთის ეროვნული კონგრესის მიტინგზე, თუმცა შემდეგ გასცდა ერთი პარტიის ფარგლებს და აქტიურად გამოიყენებდნენ სხვა პარტიებიც და ასევე რიგითი მოქალაქეებიც, განურჩევლად პარტიული კუთვნილებისა, მათ შორის ყარაბაღის ომის ვეტერანებიც. ლოზუნგი ასევე პოპულარულია სომხურ დიასპორაშიც. აღნიშნული ლოზუნგით ხვდებოდნენ სარქისიანს სტრასბურგში, პრაღაში, პარიზსა და ლოს-ანჯელესში. სომხეთის სტრატეგიული და ეროვნული კვლევების ცენტრის ხელმძღვანელის მანველ სარქისიანის თქმით დევიზმა „სერჟიკ, წადი!“ შეიძინა უნივერსალური ხასიათი. ↑ «Сержик, уходи!» – в Ереване пресечена акция протеста. დაარქივებულია ორიგინალიდან — 2014-02-22. ციტირების თარიღი: 2017-01-07. ↑ Невыносимая легкость лозунга «Сержик, уходи». დაარქივებულია ორიგინალიდან — 2014-02-22. ციტირების თარიღი: 2017-01-07. ↑ Шествие граждан проходит по центру столицы: главный лозунг – “Сержик, уходи! Левон – президент! Сейчас, сейчас!”. დაარქივებულია ორიგინალიდან — 2014-02-05. ციტირების თარიღი: 2017-01-07. ↑ «Сержик, уходи!»: АНК сорвала все властные проекты ↑ «Сержик, уходи» на митинге против обязательной накопительной пенсионной системы в Ереване ↑ "…հիմա ուզում եք, որ մեր փողերը վստահե՞նք այս իշխանությանը" დაარქივებული 2014-02-08 საიტზე Wayback Machine. (სომხური) ↑ «Сержик, оставайся!» или сказка «О добром Серже и злых чиновниках» ↑ Левон Зурабян: “Произошла интересная вещь. Люди говорили: “не становитесь собаками Сержика” | Аравот — Новости из Армении. დაარქივებულია ორიგინალიდან — 2014-02-22. ციტირების თარიღი: 2017-01-07. ↑ В Страсбурге кричат “Сержик, уходи!”. დაარქივებულია ორიგინალიდან — 2014-02-22. ციტირების თარიღი: 2017-01-07. ↑ Армяне Чехии встретили Сержа Саргсяна акциями протеста. დაარქივებულია ორიგინალიდან — 2017-11-19. ციტირების თარიღი: 2017-01-07. ↑ Армения продемонстрировала Европе истинное лицо ↑ «Сержик уходи, Сержик покинь Армению», — армяне Лос-Анджелеса требуют отставки Саргсяна ↑ «Սերժիկ, հեռացիր»-ը դարձել է ունիվերսալ բրենդ დაარქივებული 2014-02-22 საიტზე Wayback Machine. (სომხური)
გაეროს უშიშროების საბჭოს რეზოლუცია 100

გაეროს უშიშროების საბჭოს რეზოლუცია 100 მიიღეს 1953 წლის 27 ოქტომბერს, პალესტინაში არსებული გაეროს საზავო ხელშეკრულებების მეთვალყურეობის ორგანიზაციის (TSO) კადრების ხელმძღვანელისგან შეტყობინების მიღების შემდეგ, უშიშროების საბჭომ განაცხადა, რომ დემილიტარიზებულ ზონაში სასურველი იყო სამუშაოების შეჩერება. საბჭომ ასევე აღნიშნა, რომ იგი ენდობოდა TSO-ს და შეასრულებდა აღნიშნულ მითითებას. რეზოლუცია მიიღეს ერთხმად. რეზოლუციის ტექსტი
კუნძულოვანი რეგიონი

კუნძულოვანი რეგიონი (ესპ. Islas de Guinea Ecuatorial) — ეკვატორული გვინეის რეგიონი. მასში შედის აფრიკაში ესპანეთის კოლონიური იმპერიის ყოფილი კუნძულები ბიოკო და ანობონი. მდებარეობს გვინეის ყურეში. რეგიონის ადმინისტრაციული ცენტრია — ქვეყნის დედაქალაქი მალაბო. ფართობი — 2034 კმ², 2015 წლის აღწერის წინასწარი მონაცემებით მისი მოსახლეობა შეადგენს 339 695 ადამიანს. ადმინისტრაციული თვალსაზრისით დაყოფილია 3 პროვინციად: რეგიონში ყველაზე დიდი ქალაქია მალაბო, მაგრამ არსებობენ სხვა, უფრო მცირერიცხოვანი ქალაქებიც, როგორებიცაა: ლუბა, რიაბა, რებოლა, ბანეი და სან-ანტონიო-დე-პალე. ↑ 1.0 1.1 2015 წლის მოსახლეობის აღწერის წინასწარი მონაცემები (Census preliminary of Equatorial Guinea’s population. 2015 year). დაარქივებულია ორიგინალიდან — 2017-06-12. ციტირების თარიღი: 2017-01-07. ↑ 2.0 2.1 2015 წლის მოსახლეობის აღწერის წინასწარი მონაცემები (geohive. 2015 წელი). დაარქივებულია ორიგინალიდან — 2016-03-09. ციტირების თარიღი: 2017-01-07. ↑ 3.0 3.1 2015 წლის მოსახლეობის აღწერის წინასწარი მონაცემები (citypopulation. 2015 წელი)
მაჯდ-ოს-სალტანე

მაჯდ-ოს-სალტანე – ირანელი გენერალი, „ქალაქ თბილისის აღწერის“ ავტორი, ყაჯართა დინასტიის უკანასკნელი წარმომადგენელი. მის შესახებ მწირი ცნობებია ჩვენამდე მოღწეული. ცნობილია, რომ იგი ურმიიდან მთელი ოჯახით თბილისში გადმოვიდა საცხოვრებლად. ამის მიზეზად ის თავის ქვეყანაში სწავლა-განათლებისათვის არასაკმარის პირობებს ასახელებდა. ხელნაწერთა ეროვნული ცენტრში დაცულია სპარსული ხელნაწერი წიგნების მნიშვნელოვანი კოლექცია, რომლის საფუძველს შეადგენს მაჯდ-ოს-სალტანეს მიერ შეკრებილი ხელნაწერები. ეს კოლექცია ფრიად საყურადღებო ერთეულებს შეიცავს. კოლექციაში მოიპივება თვით მისი მფლობელის და შემკრების ნაწარმოებები, რომლებიც ახასიათებენ მათ ავტორს, როგორც პროგრესულად მოაზროვნე ირანელს. მ. ქუთათელაძე, „თბილისის ტაძრები“, ტ. I, თბ., 2010 გვ. 571 მაჯდ-ოს-სალტანე, „ქალაქ თბილისის აღწერა“[მკვდარი ბმული]
გაეროს უშიშროების საბჭოს რეზოლუცია 138

გაეროს უშიშროების საბჭოს რეზოლუცია 138 მიიღეს 1960 წლის 23 ივნისს. არგენტინის საჩივრის გამო ისრაელის შესახებ, რომელიც დაკავშირებული იყო აიხმანის გატაცებასთან. არგენტინის წარმომადგენლები აცხადებდნენ, რომ ეს იყო მათი ქვეყნის სუვერენიტეტის ძლიერი დარღვევა. საბჭომ მიიჩნია, რომ ამგვარი ქმედებები, თუ იგი განმეორდება, საფრთხეს უქმნის საერთაშორისო მშვიდობასა და უსაფრთხოებას და მოითხოვა, რომ ისრაელის გადაეხადა შესაბამისი კომპენსაცია გაერთიანებული ერების ორგანიზაციის წესდების და საერთაშორისო სამართლის შესაბამისად. ისრაელმა გამოთქვა მოსაზრება, რომ აღნიშნული საკითხი სცილდება უშიშროების საბჭოს კომპენტენციას და უნდა გადაწყდეს ორმხრივი მოლაპარაკებების შედეგად. რეზოლუცია მიიღეს 8 ხმით. საბჭოთა კავშირმა და პოლონეთის სახალხო რესპუბლიკამ თავი შეიკავეს. არგენტინის წარმომადგენელი კენჭისყრას ესწრებოდა, როგორც საბჭოს წევრი, მაგრამ არ იღებდა მასში მონაწილეობას. რეზოლუციის ტექსტი
გაეროს უშიშროების საბჭოს რეზოლუცია 155

გაეროს უშიშროების საბჭოს რეზოლუცია 155 მიიღეს 1960 წლის 24 აგვისტოს. უშიშროების საბჭომ განიხილა კვიპროსის განცხადება გაეროში გაწევრიანების შესახებ და დადებითი რეკომენდაცია მისცა გენერალურ ასამბლეას კვიპროსის გაწევრიანებასთან დაკავშირებით. რეზოლუცია მიიღეს ერთხმად. რეზოლუციის ტექსტი
გაეროს უშიშროების საბჭოს რეზოლუცია 30

გაეროს უშიშროების საბჭოს რეზოლუცია 30 მიიღეს 1947 წლის 25 აგვისტოს. საბჭომ მოუწოდა ინდონეზიის დამოუკიდებლობისათვის ომში მონაწილე მხარეებს ნიდერლანდებსა და ინდონეზიას დიპლომატიური ურთიერთობისა და გაეროს უშიშროების საბჭოს რეზოლუცია 27 შესრულებისაკენ. რეზოლუცია მიიღეს 7 ხმით. თავი შეიკავეს კოლუმბიის, პოლონეთის, საბჭოთა კავშირის და გაერთიანებული სამეფოს წამომადგენლებმა. რეზოლუციის ტექსტი
რიო-მუნი

რიო-მუნი (ესპ. Río Muni; მეორე დასახელება — მბინი) — ეკვატორული გვინეის კონტინენტური რეგიონი, მოიცავს გეოგრაფიულ რეგიონს, რომლის ფართობია — 26 017 კმ². 2015 წლის აღწერის წინასწარი მონაცემებით მისი მოსახლეობა შეადგენს 882 747 ადამიანს.. ადმინისტრაციული ცენტრი — ქალაქი ბატა. რეგიონი ჩრდილოეთით ესაზღვრება კამერუნს, სამხრეთით გაბონს, დასავლეთიდან გარს ერტყმის გვინეის ყურის წყლები. რიო-მუნის ტერიტორია აღმოაჩინეს პორტუგალიელებმა XV საუკუნეში. დასახელება წარმოიშვა ესპანური სიტყვისაგან რიო — «მდინარე» და მუნი — «ჩუმი, მშვიდი». თავდაპირველად რიო-მუნი იყო პორტუგალიის კოლონია, მაგრამ შემდეგ, 1778 წელს, ელ-პარდოს შეთანხმების თანახმად გადავიდა ესპანეთის ხელში. ესპანელები იმედოვებდნენ, რომ ამ ტერიტორიიდან გასაყიდად და სხვა საჭიროებისთვის მონებს მოიპოვებდნენ, მაგრამ მოსახლეობის დიდი ნაწილი გარდაიცვალა ყვითელი ციებ-ცხელებისგან და ტერიტორია თითქმის უკაცრიელი გახდა. ადგილობრივ პლანტაციებში (კერძოდ ამ ტერიტორიაზე მრეწველობის ძირითადი დარგი იყო კაკაოს ექსპორტი) მუშა ძალა მნიშვნელოვნად შემცირდა და ამიტომ ამ ტერიტორიაზე გადმოასახლეს სხვა მაცხოვრებლები. რიო-მუნი ესპანეთის გვინეის პროვინცია გახდა მხოლოდ 1959 წელს. რიო-მუნის რეგიონის ყველაზე უფრო მსხვილი ქალაქია რეგიონის ადმინისტრაციული ცენტრი — ბატა, მის გარდა რეგიონში არსებობს სხვა დიდი ქალაქები: ევინაიონგი, ებებიინი, აკალაიონგი, აკურენამი, მონგომო და სხვა. ადმინისტრაციული თვალსაზრისით დაყოფილია 4 პროვინციად: რიო-მუნი, ტურისტული მეგზური ვიკივოიაჟზე ↑ 1.0 1.1 2015 წლის მოსახლეობის აღწერის წინასწარი მონაცემები (Census preliminary of Equatorial Guinea’s population. 2015 year). დაარქივებულია ორიგინალიდან — 2017-06-12. ციტირების თარიღი: 2017-01-07. ↑ 2.0 2.1 2015 წლის მოსახლეობის აღწერის წინასწარი მონაცემები (geohive. 2015 წელი). დაარქივებულია ორიგინალიდან — 2016-03-09. ციტირების თარიღი: 2017-01-07. ↑ 3.0 3.1 2015 წლის მოსახლეობის აღწერის წინასწარი მონაცემები (citypopulation. 2015 წელი)
ალექსანდრე I (შოტლანდია)

ალექსანდრე I (ინგლ. Alexander I of Scotland; დ. 1078, დანფერმლინი — გ. 23 აპრილი, 1124, სტირლინგი) — შოტლანდიის მეფე 1107–1124 წლებში. დანკელდების დინასტიის წარმომადგენელი. ალექსანდრე I 1078 წელს დანფერმლინში დაიბადა. მამამისი იყო მალკოლმ III, ხოლო დედა — მარგარეტ უესექსელი. იგი მალკოლმისთვის მეხუთე ვაჟი იყო, მაგრამ სამი მათგანი ადრეულ ასეკში გარდაიცვალა. მალკოლმ III-ის გარდაცვალების შემდეგ ტახტზე მისი ძმა დონალდ III ავიდა, ხოლო მისი სიკვდილის შემდეგ შოტლანდიაში ალექსანდრეს უფროსი ძმა, ედგარი გამეფდა. 1107 წელს ედგარი გარდაიცვალა. მას მემკვიდრე არ დარჩენია, ამიტომ ტახტზე ალექსანდრე ავიდა ალექსანდრე I-ის სახელით. ტახტზე ასვლის შემდეგ, მან თავის ძმასა და მემკვიდრეს, პრინცა დეივიდს სამხრეთ შოტლანდიის მართვის ნება დართო. ალექსანდრე I ფაქტობრივად, აღიარებდა ინგლისის მეფე ჰენრი I-ისადმი მორჩილებას. მან იქორწინა ჰენრის არალეგალურ შვილზე, სიბილაზე. 1114 წელს ალექსანდრე I პირადად მეთაურობდა შოტლანდიის არმიას, რომელიც მან ჰენრის მიერ მოწყობილ უელსის წინააღმდეგ განხორციელებული კამპანიისთვის დასახმარებლად შეკრიბა. მიუხედავად ასეთი მორჩილებისა, ალექსანდრე ცდილობდა შეენარჩუნებინა შოტლანდიის ეკლესიის დამოუკიდებლობა. ალექსანდრე I გარდაიცვალა 1124 წელს. ძმის მსგავსად, არც მას დარჩენია მემკვიდრე და ტახტზე მისი უმცროსი ძმა დეივიდ I ავიდა. ალექსანდრე I — ენციკლოპედია ბრიტანიკა
ლუბა (ეკვატორული გვინეა)

ლუბა ანუ სან-კარლოს-დე-ლუბა (ესპ. Luba) — ქალაქი ეკვატორულ გვინეაში, სამხრეთ ბიოკოს პროვინციის ადმინისტრაციული ცენტრი. ლუბის ყურე 1471 წელს აღმოაჩინა პორტუგალიელმა ზღვაოსანმა ფერნანდო პომ. 1778 წლის 24 ოქტომბერს დონ ფერნანდო ფელიპე დე ლოს სანტოს ტორომ, რომელიც მეთაურობდა ექსპედიციას გემებით "სანტა კატალინა", "სოლედადი" და "სანტიაგო" გადასხდა ბოლოკოს ყურეში, რათა საკუთარი მეფის კარლ III-ის სახელით დაეკავებინა კუნძული ბიოკო და გვინეის ყურის ყველა სხვა კუნძული და ეს ტერიტორიები სან-ილდეფონსოს და ელ-პარდოს შეთანხმებების თანახმად შეეყვანა ესპანეთის სამეფოს შემადგენლობაში, რის შემდეგაც პორტუგალიის სამეფო ამ მიწებს გადასცემდა ესპანეთის სამეფოს. აქ მან დააარსა პატარა დასახლება და მეფის პატივსაცემად დაარქვა სან-კარლოსი. ფრანსისკო მასიას ნგემას დიქტატურის დროს ქალაქს სახელი გადაერქვა და ეწოდა სან-კარლოს-დე-ლუბა, ბელად ლუბას პატივსაცემად, რომელიც 1910 წელს მეთაურობდა აჯანყებას ესპანელების წინააღმდეგ. ქალაქის მოსახლეობა წლების მიხედვით: ქალაქში მისვლა შესაძლებელია ან ზღვით, ან მთავარი გზით, რომელიც ლუბას აკავშირებს ქვეყნის დედაქალაქ მალაბოსთან. ცოტა ხნის წინ ქალაქის მახლობლად გაიხსნა თავისუფალი პორტი, რომლითაც შესაძლებელი გახდა იქ უფრო დიდი გემების შესვლა, კერძოდ ნავთობის მრეწველობის უზრუნველყოფის გემების. ↑ Luba. World Gazetteer. დაარქივებულია ორიგინალიდან — 2012-07-30. ციტირების თარიღი: 2011-05-13.
ბელა რამზი

ბელა რამზი (ინგლ. Bella Ramsay; დ.2004) — ინგლისელი მსახიობი. ცნობილი გახდა ლიანა მორმონტის როლის შესრულებისთვის HBO-ს ტელესერიალ სატახტოთა თამაშში. 2014 წელს შევიდა ახალგაზრდა მსახიობების სკოლაში Central Junior Television Workshop ნოტინგემში. იმავე წელს ჩატარდა სტივენ სპილბერგის კინოფილმ „დიდი და კეთილი გიგანტის“ გასაუბრება, რომელშიც ბელა რამზი მონაწილეობდა სოფის როლისთვის, მაგრამ როლი არ დაუმტკიცეს. სამსახიობო კარიერა დაიწყო 2015 წელს, ითამაშა ლიანა მორმონტი — დათვის კუნძულის ათი წლის ლედი НВО-ს ტელესერიალ სატახტოთა თამაში. მისი დებიუტის შემდეგ სატახტოთა თამაშის მეექვსე სეზონის მეშვიდე სერიაში თაყვანისმცემლებმა და კრიტიკოსებმა შენიშნეს ბელა რამზის გამორჩეული სამსახიობო ნიჭი. ფინალში რამზის გამოჩენის შემდეგ, The Hollywood Reporter-ის ჟურნალმა რამზი 6 სეზონის ამომავალ ვარსკვლავად დაასახელა. 2017 წელს მოხდება The Worst Witch-ის ეკრანიზაცია რომელშიც მონაწილეობას მიიღებს ბელა რამზი, მილდრედ ჰაბლის როლში. ოფიციალური საიტი ბელა რამზი კინოფილმების ინტერნეტ-მონაცემთა ბაზაში ↑ 1.0 1.1 Morton, Ashley. We Know No Scene-Stealer but the One on Bear Island, Whose Name Is Bella Ramsey. HBO. დაარქივებულია ორიგინალიდან — 30 ივნისი 2016. ციტირების თარიღი: 29 June 2016. ↑ 2.0 2.1 Hawkes, Rebecca (8 June 2016). „Game of Thrones: who is Lyanna Mormont, the 10 year-old taking the show by storm?“. The Telegraph. ციტირების თარიღი: 27 June 2016. ↑ 3.0 3.1 David Harris. (2016-08-24) Bella Ramsey (Lyanna Mormont) on filming Game of Thrones Season 6. WIC Daily. FanSided. ციტირების თარიღი: 2016-11-13. ↑ James Hibberd. (2016-06-06) 'Game of Thrones': Your new favorite character is 10 years old. Entertainment Weekly. ციტირების თარიღი: 2016-08-01.
იავური მარტორქა

იავური მარტორქა (ლათ. Rhinoceros sondaicus) — ერთ-ერთი უიშვიათესი მარტორქისებრთა ოჯახის ხუთი, დღემდე შემორჩენილი სახეობიდან. მიეკუთვნება იმავე გვარს, რასაც ინდური მარტორქა. მისი საშუალო სიგრძეა 3,1-3,2 მეტრი, ხოლო სიმაღლე 1,4-1,7 მეტრი. რქების სიგრძე დაახლოებით 25 სმ-ია. რქები აქვთ მხოლოდ ზრდასრულ მამალ ინდივიდებს, დედლებს რქები საერთოდ არ აქვთ. დიდი ზომის ძუძუმწოვრებში ყველაზე იშვიათია. ერთ დროს ეს მარტორქა გავრცელებული იყო მთელ სამხრეთ აღმოსავლეთ აზიაში, სუმატრაზე და იავაზე. ახლა კი ცნობილია მხოლოდ ერთი პოპულაცია უჯუნგ-კულონის ეროვნულ პარკში, რომლის შემადგენელ ინდივიდთა საერთო რაოდენობა 60-მდეა. მეორე პოპულაცია ვიეტნამში განადგურდა 2011 წელს. მისი გადაშენების კრიტიკულ საფრთხემდე მიყვანა გამოიწვია ბრაკონიერთა უზომო ნადირობამ, ძირითადად მისი რქის გამო (1 კგ-ის ფასი შავ ბაზარზე $30 000-ია). მას შემდეგ, რაც ევროპელთა რაოდენობა გაიზარდა იავური მარტორქის გავრცელების რაიონებში, გაიზარდა მასზე სანადავლო ნადირობა. ჰაბიტატის დაკარგვამ, განსაკუთრებით კი ვიეტნამის ომის დროს, ხელი შეუწყო როგორც რაოდენობრივ შემცირებას, ისე ხელახლა აღდგენის შენელებას. შემორჩენილი ინდივიდები მაინც საფრთხის ქვეშ იმყოფებიან მიუხედავად იმისა, რომ ეროვნული დაცვის ქვეშ იმყოფებიან, რადგან არსებობს ბრაკონიერობის, დაავადებების და სხვ. რისკები. იავური მარტორქა ველურ ბუნებაში დაახლოებით 30-45 წელს ცოცხლობს. იგი ბინადრობს ბარის წვიმიან ტყეებში. იავური მარტორქები მარტოხელა ცხოვრებას ეწევიან, გარდა შეჯვარების სეზონისა და ახალშობილის აღზრდის დროს. ადამიანს თავს მხოლოდ მაშინ ესხმიან, როდესაც საფრთხეს გრძნობენ. 2011 წელს ფოტოხაფანგით დააფიქსირეს დედალი, მამალი და ახალშობილი მარტორქა, რაც იმას მოწმობს, რომ ჯერ კიდევ შესაძლებელია ამ სახეობის გადარჩენა. მოგვიანებით ფოტოზე აღბეჭდეს კიდევ 35 ინდივიდი. კ. მაგკი, ჯ. მაკეი, „ცხოველები“, გვ. 76. თბ. 2009. იავური მარტორქა — Rhinoceros sondaicus იავური მარტორქა — Rhinoceros sondaicus დაარქივებული 2011-01-20 საიტზე Wayback Machine. ↑ Rookmaaker, L.C. (1982). „The type locality of the Javan Rhinoceros (Rhinoceros sondaicus Desmarest, 1822)“ (PDF). Zeitschrift für Saugetierkunde. 47 (6): 381–382. ↑ Map derived from range map in Foose and Van Strien (1997). This map does not include the possible population in Borneo described by Cranbook and Piper (2007). ↑ 3.0 3.1 Dinerstein, Eric (2003). The Return of the Unicorns; The Natural History and Conservation of the Greater One-Horned Rhinoceros. New York: Columbia University Press. ISBN 0-231-08450-1.  ↑ Santiapillai, C. (1992). „Javan rhinoceros in Vietnam“. Pachyderm. 15: 25–27.
ბიაფრის ყურე

ბიაფრის ყურე (ინგლ. Bight of Biafra; ფრანგ. Golfe du Biafra) — ყურე ატლანტის ოკეანეში, გვინეის ყურის ნაწილი. ყურის დასახელება წარმოიქმნა ევროპელების მიერ ეთნონიმ „მაფრას“ დამახინჯებით. გადაჭიმულია მდინარე ნიგერის შესართავიდან ლოპესის კონცხამდე (გაბონი). ჩაედინება მდინარე სანაგა. ბიაფრის ყურის წყლები გარს ერტყმის ნიგერიის, კამერუნის, ეკვატორული გვინეის და გაბონის სანაპიროებს. ყველაზე დიდი კუნძულია — ბიოკო. გამოიყოფა კამერუნის ყურე, რომელშიც ჩაედინებიან მდინარეები: კამერუნი, ვური, მუნგო, მუნგაზი. 1972 წელს ნიგერიის სამოქალაქო ომის შემდეგ ბიაფრის სახელმწიფოს გამოყოფის გამო ნიგერიის ხელისუფლებამ ყურეს სახელი შეუცვალა და უწოდა ბონის ყურე (სანაპიროზე მდებარე ქალაქ ბონის სახელის გამო) სეპარატისტული ტოპონიმის ლიკვიდაციის მიზნით. ↑ "Benin, Bight of." Encyclopædia Britannica. Encyclopædia Britannica Online Library Edition. Encyclopædia Britannica, Inc., 2013. Retrieved 2 November 2013.
ანტონიუ-ოლინტუ

ანტონიუ-ოლინტუ (პორტ. Antônio Olinto) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 802 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ სან-მატეუს-დუ-სულის შემადგენლობაში. 2010 წლის მონაცემებით, მოსახლეობა 7 351 ადამიანს შეადგენდა, მოსახლეობის სიმჭიდროვე 15.65 კმ²-ზე. ფართობი 469 620 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
სან-ჟუან-დუ-ტრიუნფუ

სან-ჟუან-დუ-ტრიუნფუ (პორტ. São João do Triunfo) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 840 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ სან-მატეუს-დუ-სულის შემადგენლობაში. 2010 წლის მონაცემებით, მოსახლეობა 13 704 ადამიანს შეადგენდა, მოსახლეობის სიმჭიდროვე 19.02 კმ²-ზე. ფართობი 720 407 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
სან-მატეუს-დუ-სული

სან-მატეუს-დუ-სული (პორტ. São Mateus do Sul) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 835 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ სან-მატეუს-დუ-სულის შემადგენლობაში. 2010 წლის მონაცემებით, მოსახლეობა 41 257 ადამიანს შეადგენდა, მოსახლეობის სიმჭიდროვე 30.75 კმ²-ზე. ფართობი 1 341 714 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ბიტურუნა

ბიტურუნა (პორტ. Bituruna) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 900 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უნიან-და-ვიტორიის შემადგენლობაში. 2010 წლის მონაცემებით, მოსახლეობა 15 880 ადამიანს შეადგენდა, მოსახლეობის სიმჭიდროვე 13.07 კმ²-ზე. ფართობი 1 214 912 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
კრუს-მაშადუ

კრუს-მაშადუ (პორტ. Cruz Machado) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 950 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უნიან-და-ვიტორიის შემადგენლობაში. 2010 წლის მონაცემებით, მოსახლეობა 18 040 ადამიანს შეადგენდა, მოსახლეობის სიმჭიდროვე 12.2 კმ²-ზე. ფართობი 1 478 350 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ჟენერალ-კარნეირუ (პარანა)

ჟენერალ-კარნეირუ (პორტ. General Carneiro) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 983 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უნიან-და-ვიტორიის შემადგენლობაში. 2010 წლის მონაცემებით, მოსახლეობა 13 669 ადამიანს შეადგენდა, მოსახლეობის სიმჭიდროვე 12.76 კმ²-ზე. ფართობი 1 071 183 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
პაულა-ფრეიტასი

პაულა-ფრეიტასი (პორტ. Paula Freitas) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 748 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უნიან-და-ვიტორიის შემადგენლობაში. 2010 წლის მონაცემებით, მოსახლეობა 5 434 ადამიანს შეადგენდა, მოსახლეობის სიმჭიდროვე 12.89 კმ²-ზე. ფართობი 421 409 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
პაულუ-ფრონტინი

პაულუ-ფრონტინი (პორტ. Paulo Frontin) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 778 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უნიან-და-ვიტორიის შემადგენლობაში. 2010 წლის მონაცემებით, მოსახლეობა 6 913 ადამიანს შეადგენდა, მოსახლეობის სიმჭიდროვე 18.69 კმ²-ზე. ფართობი 369 862 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
პორტუ-ვიტორია

პორტუ-ვიტორია (პორტ. Porto Vitória) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 983 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უნიან-და-ვიტორიის შემადგენლობაში. 2010 წლის მონაცემებით, მოსახლეობა 4 020 ადამიანს შეადგენდა, მოსახლეობის სიმჭიდროვე 18.87 კმ²-ზე. ფართობი 213 013 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
უნიან-და-ვიტორია

უნიან-და-ვიტორია (პორტ. União da Vitória) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 752 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ უნიან-და-ვიტორიის შემადგენლობაში. 2010 წლის მონაცემებით, მოსახლეობა 52 735 ადამიანს შეადგენდა, მოსახლეობის სიმჭიდროვე 73.24 კმ²-ზე. ფართობი 719 998 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
გორიჯვარი

გორიჯვარი — ადგილობრივი მნიშვნელობის ბალნეოლოგიური კურორტი გორის მუნიციპალიტეტის სოფელ დიდ გორიჯვარში, მდინარე მტკვრის მარჯვენა მხარეს, ზღვის დონიდან 600 მ. ჰავა რბილია, იცის მცირეთოვლიანი ზამთარი და თბილი, ზომიერად ნოტიო ზაფხული. იანვრის საშუალო ტემპერატურა არის −1,2 °C, აგვისტოს — 22,3 °C. ნალექები დაახლოებით 600 მმ. წელიწადში. სამკურნალო ფაქტორი: მცირე მინერალიზაციის ჰიდროსულფიდური, ქლორიდულ-ჰიდროკარბონატული, ნატრიუმიანი მინერალური წყალი (დებიტი 20 ათ. ლ/დღ-ღ). იყენებენ აბაზანებისათვის. სამედიცინო ჩვენება: საყრდენ-სამოძრაო აპარატის, პერიფიული ნერვული სისტემისა და გინეკოლოგიური დაავადებანი. კურორტზე არის ამბულატორიული სააბაზანო მკურნალობა. სეზონი — ივნისიდან სექტემბრამდე. უშვერიძე გ., ქართული საბჭოთა ენციკლოპედია, ტ. 3, თბ., 1978. — გვ. 229. უშვერიძე გ., ენციკლოპედია „საქართველო“, ტ. 2, თბ., 2012. — გვ. 122.
გორიჯვრობა

გორიჯვრობა — წმინდა გიორგის სახელობის დღეობა. იმართებოდა გორიჯვრის წმინდა გიორგის ეკლესიასთან (გორის მახლობლად) გაზაფხულსა და შემოდგომაზე. მლოცველები მოდიოდნენ გორიდან, ატენის, დიდი და პატარა ლიახვის ხეობებიდან, კახეთიდან და სხვა. მოჰყავდათ საკლავი, მოჰქონდათ საზედაშე ღვინო, ასრულებდნენ საწესო რიტუალს. გორიჯვარს ავადმყოფთა განკურნების სასწაულმოქმედ ძალას მიაწერდნენ. ვისაც გორიჯვრის წვერზე, ეკლესიასთან არ შეეძლო ასვლა, ის გორის ძირში მდგომ გორიჯვრის ნიშთან ლოცულობდა. დღეობაზე ბაზრობაც იმართებოდა. 1920 წელს გორიჯვრის ეკლესია მიწისძვრამ დაანგრია, მაგრამ მორწმუნე მოსახლეობა გორიჯვრობას კიდევ დიდხანს დღესასწაულობდა. მაკალათია ს., ლიახვის ხეობა, თბ., 1971; მამისთვალიშვილი ე., გორის ისტორია, I (1801 წლამდე), თბ., 1994. სოხაძე ა., ქართული საბჭოთა ენციკლოპედია, ტ. 3, თბ., 1978. — გვ. 229. მამისთვალიშვილი ე., ენციკლოპედია „საქართველო“, ტ. 2, თბ., 2012. — გვ. 122.